Teknikk til bruk ved slim-problemer i luftveiene

Pust rolig og så avslappet som mulig når du begynner.

Finn en god sitte-/ligge-stilling der du kjenner du slapper av og pusten går fritt ut og inn. Pust gjerne rolig inn gjennom nesa og lett aktivt ut mellom lett sammenpressede lepper (leppepust) for å roe ned.

Kjenn etter at pustebevegelsen skjer i nedre del/sidene av brystkassa og at magen skyves ut når du puster inn. Prøv gradvis å puste litt lenger ut. Bruk gjerne leppepust for å roe ned.

Prinsipper for slimmobilisering: LØSNE – FLYTTE - FJERNE

Aktiv syklus

Rolig pust/leppepust for å hente seg inn igjen/ normalisere pustemønsteret.

Dype innpust: Pust godt inn slik at du føler at hele lungene fylles med luft. Ta pause i 2-3 sekunder før du slipper luften ut igjen. Gjenta 3-4 ganger

Langt støt: Pust vanlig inn. Pust ut gjennom munnen formet som en O slik at luftveiene holdes åpne og varm fuktig luft kommer ut (form gjerne hånden som et rør som settes foran munnen). Bruk magemusklene til å sette fart på utpust. Gjenta 2-3 ganger

Kort støt: Pust godt inn. Pust kort og godt ut gjennom munnen som holdes formet som en O. Får du tak i slimet kan du harke/hoste det opp.

Hosteteknikk: Pust ut og host lett et par ganger (under brystbenet) før du puster inn igjen. Kjenner du noe slim som oppleves løst – hoster du vanlig og får det opp. Kjenner du at du ikke får tak i slimet, avslutter du hosten og fortsetter i syklusen.

Er det vanskelig å få løsnet slimet kan det være lurt å skifte stilling. Orker du, kan det å gå en tur/ gjøre øvelser være med på å løsne slimet slik at det blir lettere å få fjernet det.

Utgitt 15.03.2017 HNT Medisinsk avdeling, lungeseksjon. TN. Vedlegg til ID 20062 KOLS-Fysioterapi i stabil fase og ID 20059 KOLS- Fysioterapi ved akutt forverring. Side 1 av 1